
REFERAT
privind aprobarea colaborării Municipiului Timişoara cu comuna Dumbrăviţa pentru realizarea în parteneriat a proiectului „Structuri locale pentru sprijinirea afacerilor în comuna Dumbrăviţa – Incubator de afaceri” şi depunerii acestui proiect spre finanţare în cadrul Programului Operaţional Regional 2007-2013, Axa 1 "Sprijinirea dezvoltării durabile a oraşelor - poli urbani de creştere", Domeniul de intervenţie 1.1 - Planuri integrate de dezvoltare urbană

În prezent, România parcurge o perioadă dificilă din toate punctele de vedere, în special economic şi social, multe societăţi comerciale întrerupându-şi activitatea, iar majoritatea celor care ar dori să înceapă o nouă afacere nu dispun de sedii şi condiţii de finanţare. Pe de altă parte, fondurile necesare dezvoltării pot fi asigurate doar în condiţiile unei economii dinamice, capabile de creştere economică, pentru aceasta fiind nevoie de afaceri noi, care să genereze profit şi locuri de muncă. 
În acest context, autorităţile administraţiilor publice locale trebuie să aplice măsuri de întărire a spiritului antreprenorial, pentru crearea de IMM-uri în conformitate cu cerinţele pieţei şi pentru creşterea competitivităţii lor, prin asigurarea  infrastructurilor de susţinere a afacerilor şi facilitarea accesului pe piaţă a noilor IMM-uri. 

Astfel, obiectivul prioritar al Planului Integrat de dezvoltare al Polului de creştere Timişoara îl reprezintă “Dezvoltarea economică durabilă pe baza industriilor de înaltă tehnologie, a informaticii, telecomunicaţiilor şi serviciilor creative”, acest obiectiv fiind atins inclusiv printr-o serie de politici şi programe, de exemplu prin politica de „Creare a unui mediu de afaceri atractiv, stabil şi inovativ”, programul „Realizarea  infrastructurilor de susţinere a afacerilor”. 

Prin hotărârea nr. 137/27.04.2010, Consiliul Local al Municipiului Timişoara a aprobat Planul Integrat de Dezvoltare al Polului de Creştere Timişoara, inclusiv Lista de proiecte prioritare, iar aceste documente au fost avizate prin Decizia Comitetului de Management pentru Coordonarea Instrumentelor Structurale (CMC) nr. 7/17.05.2010. PID-ul a fost aprobat, de asemenea, de către comunele din polul de creştere Timişoara prin hotărâri de consiliu local, iar de comuna Dumbrăviţa prin HCL nr. 40/31.05.2010.
Proiectul „Structuri locale pentru sprijinirea afacerilor în comuna Dumbrăviţa - Incubator de afaceri”, în valoare de aproximativ 4.500.000 lei, este inclus în Lista proiectelor prioritare din Planul Integrat de Dezvoltare al polului de creştere Timişoara şi va fi depus spre finanţare în cadrul Programului Operaţional Regional 2007-2013, Axa 1 "Sprijinirea dezvoltării durabile a oraşelor - poli urbani de creştere", Domeniul de intervenţie 1.1 - Planuri integrate de dezvoltare urbană.
Proiectul „Structuri locale pentru sprijinirea afacerilor în comuna Dumbrăviţa - Incubator de afaceri” vizează sprijinirea dezvoltării întreprinderilor mici prin asigurarea spaţiilor necesare locării în perioada de început, creând totodată noi locuri de muncă pentru cetăţenii polului de creştere Timişoara, ceea ce va duce la dezvoltarea economică a zonei. Astfel, se va realiza construirea unor clădiri pentru birouri şi hale de producţie, logistică pentru sprijinirea dezvoltării firmelor noi. Suprafaţa construita va fi de 4.000 mp. Structura va găzdui 6 firme noi. 
Pentru ca proiectul să fie eligibil în cadrul Programului Operaţional Regional 2007-2013, Axa 1 "Sprijinirea dezvoltării durabile a oraşelor - poli urbani de creştere", Domeniul de intervenţie 1.1 - Planuri integrate de dezvoltare urbană, este necesară semnarea unui Acord de parteneriat între Municipiul Timişoara (centrul urban al polului de creştere) şi comuna Dumbrăviţa, în conformitate cu ghidul solicitantului. Responsabilităţile Municipiului Timişoara şi ale comunei Dumbrăviţa, drepturile, obligaţiile şi sumele cu care va contribui fiecare în proiect vor fi detaliate în Acordul de parteneriat, după finalizarea documentaţiilor de accesare a fondurilor structurale, acord care va fi aprobat prin hotărâre de consiliu local.

În cadrul acestui parteneriat, Municipiul Timişoara va asigura următoarele:

- cheltuielile cu resursele umane necesare pentru derularea proiectului;

- asistenţa tehnică în elaborarea documentaţiilor necesare pentru accesarea fondurilor structurale;

- 50% din cofinanţarea proiectului;

- 50% din cheltuielile neeligibile ale proiectului;

- alocarea în avans a sumelor necesare derulării proiectului, în procent de 50%;

- coordonarea implementării proiectului.

În cadrul acestui parteneriat, comuna Dumbrăviţa va asigura următorele:

- cheltuielile necesare pentru elaborarea documentaţiilor de accesare a fondurilor structurale, respectiv cererea de finanţare şi anexele aferente;

- 50% din cofinanţarea proiectului;

- 50% din cheltuielile neeligibile ale proiectului;

- alocarea în avans a sumelor necesare derulării proiectului, în procent de 50%.
Obiectivul „Structuri locale pentru sprijinirea afacerilor în comuna Dumbrăviţa - Incubator de afaceri”, va fi amplasat pe teritoriul comunei Dumbrăviţa şi va fi deţinut de către Muncipiul Timişoara şi de către comuna Dumbrăviţa, în cote-părţi egale cu contribuţia fiecăruia.
Având în vedere cele mai sus menţionate, 
Propunem aprobarea următoarelor :

1. Colaborarea Municipiului Timişoara, în calitate de lider de proiect, cu comuna Dumbrăviţa, pentru realizarea în parteneriat a proiectului „Structuri locale pentru sprijinirea afacerilor în comuna Dumbrăviţa – Incubator de afaceri”, cuprins în Lista proiectelor prioritare din Planul Integrat de Dezvoltare al Polului de Creştere Timişoara.
Proiectul va fi depus spre finanţare în cadrul Programului Operaţional Regional 2007-2013, Axa 1 "Sprijinirea dezvoltării durabile a oraşelor - poli urbani de creştere", Domeniul de intervenţie 1.1 - Planuri integrate de dezvoltare urbană.

2. Derularea financiară a proiectului menţionat la articolul 1 din prezenta hotărâre se va face prin intermediul Municipiului Timişoara, în calitate de lider de proiect.

3.  În cadrul acestui parteneriat, Municipiul Timişoara va asigura următoarele:

- cheltuielile cu resursele umane necesare pentru derularea proiectului;

- asistenţa tehnică în elaborarea documentaţiilor necesare pentru accesarea fondurilor structurale;

- 50% din cofinanţarea proiectului;

- 50% din cheltuielile neeligibile ale proiectului;

- alocarea în avans a sumelor necesare derulării proiectului, în procent de 50%;
- coordonarea implementării proiectului.

4. În cadrul acestui parteneriat, comuna Dumbrăviţa va asigura următorele:

- cheltuielile necesare pentru elaborarea documentaţiilor de accesare a fondurilor structurale, respectiv cererea de finanţare şi anexele aferente;

- 50% din cofinanţarea proiectului;

- 50% din cheltuielile neeligibile ale proiectului;

- alocarea în avans a sumelor necesare derulării proiectului, în procent de 50%.
5. Obiectivul „Structuri locale pentru sprijinirea afacerilor în comuna Dumbrăviţa - Incubator de afaceri”, va fi amplasat pe teritoriul comunei Dumbrăviţa şi va fi deţinut de către Municipiul Timişoara şi de către comuna Dumbrăviţa, în cote-părţi egale cu contribuţia fiecăruia. 
6. Responsabilităţile Municipiului Timişoara şi ale comunei Dumbrăviţa, drepturile, obligaţiile şi sumele cu care va contribui fiecare în proiect vor fi detaliate într-un Acord de parteneriat, după finalizarea documentaţiilor de accesare a fondurilor structurale, acord care va fi aprobat prin hotărâre de consiliu local.

